ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زراعت اورکسانوں کی بہبود کی وزارت اورخارجی امورکی وزارت ، بھارت میں متعین ہائی کمشنروں /سفیروں کے لئے موٹے اناج کے خصوصی ظہرانے کی مشترکہ طورپرمیزبانی کررہی ہیں
زراعت اورکسانوں کی بہبود کے مرکزی وزیرجناب نریندرسنگھ تومر اور وزیرخارجہ ڈاکٹر ایس جے شنکر ، 2023 کی کا میاب تقریبات کے لئے وژن پیش کریں گے
موٹے اناج کے بین الاقوامی سال -2023 سے متعلق بھارت کی ایک سالہ عظیم تقریبات سے قبل ، زراعت اورکسانوں کی بہبود کا محکمہ  اورخارجی امورکی وزارت  کل نئی دہلی میں ، بھارت میں متعین مختلف ملکوں کے سفراء/ہائی کمشنروں کے ساتھ موٹے اناج کے ایک خصوصی ظہرانے کی مشترکہ طورپر میزبانی کررہی ہے ۔
بڑے پیمانے پرعوام میں بیداری پیداکرنے ، پیداوارمیں اضافہ کرنے اورموٹے اناج کے استعمال اورکھپت میں اضافہ کرنے کی جانب موٹے اناج کی ویلیو چین کو مستحکم بنانے کے مقصد سے ، حکومت ہند کی تجویز کوقبول کرتے ہوئے ، اقوام متحدہ جنرل اسمبلی  نے سال 2023کو موٹے اناج کا بین الاقوامی سال  قراردیاتھا۔ حکومت ہند، اسے ایک عوامی تحریک میں تبدیل کرکے ، بھارت کے وزیراعظم جناب نریندرمودی کے وژن کے عین مطابق ، آئی وائی او ایم ۔2023کوشاندارطریقے سے منانے میں پیش پیش ہے ۔
بھارت میں متعین 60سے زیادہ ملکوں کے ہائی کمشنروں اورسفیروں کے جمعرات کو منعقد ہونے والے اس سرکاری ظہرانے میں شرکت کرنے کا امکان ہے ۔ اس ظہرانے کا کلیدی مقصد ، بھارت کے موٹے اناجوں کے بارے میں بیداری پیداکرنا اور آئی وائی اوایم -2023 کی کامیاب اورموثر عالمی تقریبات کے انعقاد کی غرض سے ، دوسرے ملکوں کو بھی اس میں شامل کرنا ہے ۔
زراعت کے مرکزی وزیرجناب نریندرسنگھ تومر اور وزیرخارجہ ڈاکٹرایس جے شنکر ، آئی وائی اوایم -2023کا کامیابی کے ساتھ جشن منانے کی غرض سے حکومت کا ویژن پیش کریں گے ۔
تقریب کے آغاز میں موٹے اناجوں کا صارفین ، کسانوں اورکرہ ٔ ارض پرمعجزاتی اثرات کو نمایاں کرنے والا ایک ویڈیو دکھایاجائےگاتاکہ مندوبین ، اس ‘عظیم اناج ’ کے ویژول سفرکا نظارہ کرسکیں ۔
اس ظہرانے کی تقریب میں پیش کئے جانے والے کھانوں میں ، بھارت کے موٹے اناجوں اوران سے بنے مختلف قسم کے کھاتوں سے متعلق تنوع کو اجاگرکئے جانے کے مقصد سے ، موٹے اناج کے احتیاط سے تیارکردہ مختلف النوع قسم کے پکوان شامل ہوں گے ۔ اس موقع پر باضابطہ دوبدو بات چیت کے ساتھ ساتھ اسی مقام پرموٹے اناجوں سے متعلق ایک نمائش کا بھی اہتمام کیاگیاہے ۔ جس میں موٹے اناجوں سے متعلق لگ بھگ 20اسٹارٹ اپس شرکت کریں گے اوراپنی قسم قسم کی غذائی مصنوعات کی نمائش کریں گے ۔
حکومت ہند نے بڑے پیمانے پرتقریبات کا پیشگی آغاز کردیاہے اور اس نے اے پی ای ڈی اے اوروزارت خارجہ کے توسط سے کل 23بین الاقوامی تقریبات کے انعقاد کی منصوبہ بندی بھی کی ہے ۔ بین الاقوامی تقریبات کی بدولت کثیر شراکت داروں کے ساتھ تال میل کی حوصلہ افزائی ہوگی اوران تقریبات میں بی 2بی، بی 2جی ، باہمی تبادلہ خیال ، موٹے اناجوں پرمبنی قدرمیں اضافہ شدہ مصنوعات کی نمائش بھی شامل ہیں ۔ موٹے اناجوں اورآئی وائی اوایم -2023کو فروغ دینے کی غرض سے ، بیرون ملک آباد بھارت نثراد افراد ، بھارت کے سفارت خانے ، باورچی ، خانساماں ، میڈیا اور بڑےپیمانے پر برادری کے افراد اہم کرداراداکریں گے ۔
امور صارفین، خوراک اور عوامی تقسیم کی وزارت
مرکز ،بزرگ افراد، معذور افراد اور دیگر افراد کی سہولت کے لیے ریاستوں/ مرکز کے زیر انتظام علاقوں کے مستفیدین کو خصوصی امداد دینے کی ہدایت کرتا ہے
صارفین کے امور، خوراک اور عوامی نظام تقسیم کی وزارت کی وزیر مملکت محترمہ سادھوی نرنجن جیوتی نے آج لوک سبھا میں ایک تحریری جواب میں بتایا کہ خوراک کے تحفظ سے متعلق قومی ایکٹ 2013 کی دفعات کے مطابق رعایتی قیمتوں پر اہل گھرانوں سے تعلق رکھنے والے افراد کے حقوق دیہی آبادی کے 75 فیصد اور شہری آبادی کے 50 فیصد تک ہوں گے۔ مذکورہ محکمہ ٹارگٹڈ پبلک ڈسٹری بیوشن سسٹم  کے ذریعے تقریباً 80 کروڑ مستفیدین/ گھروں کواین ایف ایس اے کے تحت دو زمروں  انتیودیا انا یوجنا  اور  ترجیحی گھرانوں کو  تقسیم کرنے کے لیے ریاستوں اور مرکز کے زیر انتظام علاقوں کو اناج مختص کر رہا ہے۔
اس بات کو مدنظر رکھتے ہوئے کہ کچھ مستفیدین کو ان کے حق کا اناج حاصل کرنے میں دشواری کا سامنا کرنا پڑ سکتا ہے، کیونکہ وہ بڑھاپے ، جسمانی معذوری وغیرہ کی وجہ سے خود فیئر پرائس شاپ یعنی راشن کی دکان  پر جانے سے قاصر ہیں ، لہذا محکمہ نے فروری، 2018 میں ان کے لئے چھتیس گڑھ سمیت تمام ریاستوں/ مرکز کے زیر انتظام علاقوں کو دو طریقوں میں سے کسی کے بھی ذریعے ایسے مستفیدین کو خصوصی فراہمی کے لیے ایڈوائزری جاری کی ہے:-
 اناج کے حقدار کوٹے کے گھر تک اناج کی فراہمی ؛
 ایسے مستفید کنندگان کے مجاز نامزد افراد کے ذریعے فراہمی ۔
۔۔۔۔۔۔۔۔۔۔۔۔۔۔۔۔۔
ش ح۔ ش م۔ ق ر۔
U- 3778
(Visitor Counter : 52
زراعت اور کاشتکاروں کی فلاح و بہبود کی وزارت
دوروزہ ’چوتھا انڈیا ایگریکلچرل آؤٹ لک فورم 2020‘ ویبینار کا افتتاح کیا گیا
زراعت کے مرکزی وزیرمملکت جناب پرشوتم روپالا نے کسانوں اور دیگر حصص داروں کو زرعی شعبے کے تئیں ان کی عہد بستگی کے لئے مبارکباد دی، جس نے 2020-21 کی پہلی سہ ماہی کے دوران 3.4 فیصد کا اضافہ درج کیا
نئی دہلی، 15 /اکتوبر 2020 ۔ دوروزہ ’چوتھا انڈیا ایگریکلچرل آؤٹ لک فورم 2020‘ ویبینار آج نئی دہلی کے کرشی بھون میں شروع ہوا۔ زراعت کے مرکزی وزیر مملکت جناب پرشوتم روپالا نے اپنے خصوصی خطاب میں اس چیلنج بھرے وقت میں ’چوتھے بھارتی زرعی آؤٹ لک فورم 2020‘ کے انعقاد کے لئے وزارت زراعت کی کوششوں کی ستائش کی۔ انھوں نے بتایا کہ کس طرح زرعی شعبہ بھارت کی، وبا سے متاثرہ معیشت میں اسٹار پرفارمر کی شکل میں ابھرا ہے۔ انھوں نے ہر ایک کسان، ہر ایک حصص دار اور مرکزی و ریاستی حکومتوں کو بھی زرعی شعبے کے تئیں ان کی قابل ستائش عہد بستگی کے لئے مبارکباد دی، جس میں 2020-21 کی پہلی سہ ماہی کے دوران 3.4 فیصد کا اضافہ درج کیا ہے۔ حالیہ اصلاحات اور پالیسی جاتی تدابیر کے تعلق سے انھوں نے کہا کہ حکومت کا اصل مقصد زرعی ڈھانچہ، مائیکرو فوڈ انٹرپرائزیز، ویلیو چین اور ماہی پروری اور مویشی پروری کے لئے لوجسٹکس، طبی اور ہربل پودوں اور شہد کی مکھی پروری کے ذریعے زراعت، باغبانی اور متعلقہ شعبوں میں سبھی کارگزاریوں اور خدمات کو مضبوط بنانا ہے۔ انھوں نے اس یقین کا اظہار کیا کہ فورم کے صلاح و مشورے سے قدرتی وسائل کے معیار کو برقرار رکھتے ہوئے عالمی ترقیاتی امور اور زراعت کو کسانوں کی فلاح و بہبود اور خوش حالی میں تبدیل کرنے کے مقصد کے معاملے میں زیادہ شفافیت آئے گی۔
اس چیلنج بھرے وقت میں زراعت اور کسانوں کی فلاح و بہبود کی وزارت کی کوششوں کی ستائش کرتے ہوئے زراعت اور کسانوں کی فلاح و بہبود کی وزارت کے سکریٹری جناب سنجے اگروال نے گزشتہ کچھ مہینوں کے دوران شروع کی گئی اہم زرعی اصلاحات کی جانکاری دی۔ انھوں نے کسانوں کو صنعت کاروں کی شکل میں تبدیل کرنے کے لئے حکومت کی سنجیدگی کا ذکر کیا۔ 2020 کے لئے نقطہ نظر  کا ذکر کرتے ہوئے انھوں نے ریکارڈ بوائی کی سطح اور دلہنوں و تلہنوں پر فوکس کے ساتھ موجودہ زرعی سال کے لئے زرعی شعبے کے تعلق سے شاندار امکانات کا اظہار کیا۔ انھوں نے امید ظاہر کی کہ فورم کے غور و خوض سے مستقبل کے لئے ضروری پالیسی جاتی اِن پٹ لانے میں مدد ملے گی۔
فورم کے دوران تبادلہ خیال کے لئے اہم موضوعات ہیں : وبا کے ذریعے پیدا شدہ موجودہ قومی و بین الاقوامی زرعی اقتصادی صورت حال اور جس طرح بھارت اور دنیا نے ناموافق اثرات کو کم سے کم کرتے ہوئے اپنی معیشتوں کی رفتار کو برقرار رکھنے کے لئے جدوجہد کی، زرعی شعبے سےمتعلق انقلابی اقدامات، دیرپا اور شمولیت پر مبنی زرعی ترقی کے تئیں عالمی عہد بستگیوں کے ساتھ بھارتی زراعت کا کنورجن، زرعی تکنیک امکانات سے فائدہ اٹھانا، سرکاری خرید ایجنسیوں کی قیمت سے متعلق ڈھانچے کو معقول بنانے کے لئے نئے وسائل کی تلاش کرنا اور روزگار کے مواقع کے لئے صلاحیت سازی۔
اس فورم میں مرکز اور ریاستی حکومت کے افسران، قومی و بین الاقوامی زرعی ریسرچ ادارے، یو ایس ڈی اے کے اعلیٰ ماہر اقتصادیات، غیرملکی سفارت خانوں کے مندوبین، ایف اے او، ای یو اور او ای سی ڈی جیسی بین الاقوامی تنظیمیں، آئی سی اے آر کے سائنس دان، زرعی صنعتوں کے نمائندے، کاروبار اور کسانوں کی تنظیموں کے نمائندے ورچول طریقے سے حصہ لے رہے ہیں۔
وزیراعظم کا دفتر
وزیراعظم نے وارانسی میں کووڈ ویکسی نیشن مہم کے استفادہ کنندگان اور ٹیکہ لگانے والوں سے بات چیت کی
نئی دہلی، 22 جنوری 2021، وزیراعظم جناب نریندر مودی نے آج ویڈیو کانفرنس کے ذریعہ وارانسی میں کووڈ ویکسی نیشن مہم کے استفادہ کنندگان اور ٹیکہ لگانے والوں سے بات چیت کی۔
وزیراعظم نے وارانسی کے لوگوں ، اس پروگرام سے متعلق تمام ڈاکٹروں، میڈیکل اسٹاف، پیرا میڈیکل اسٹاف،اسپتالوں کے سینیٹیشن ورکرز اور کورونا ویکسین سے متعلق تمام لوگوں کو مبارکباد پیش کی۔ انہوں نے اس بات پر افسوس ظاہر کیا کہ وہ کووڈ کی وجہ سے اس موقع پر لوگوں کے سامنے موجود نہیں ہوپائے ہیں۔ انہوں نے کہا کہ آج ہمارے ملک میں دنیا کا سب سے بڑا ویکسی نیشن پروگرام چل رہا ہے۔ انہوں نے بتایا کہ پہلے دو مرحلوں میں 30 کروڑ اہل وطن کو ٹیکے لگائے جارہے ہیں۔ انہوں نے کہا کہ آج ملک کے پاس اپنی خود کی ویکسین تیار کرنے کی قوت ارادی ہے۔آج یہ کوششیں کی گئی ہیں کہ ملک کے ہر کونے میں تیز رفتار سے ویکسین پہنچائی جائے۔ آج بھارت دنیا کی اس سب سے بڑی ضرورت کے معاملے میں پوری طرح خود کفیل ہے اور بھارت کئی ملکوں کی مدد بھی کررہاہے۔
وزیراعظم نے گزشتہ 6 برسوں میں وارانسی اور آس پاس کے علاقوں میں میڈیکل بنیادی ڈھانچے میں آنے والی تبدیلی کا ذکر کیا جس سے کورونا کے دور میں پورے پوروانچل کو مدد ملی ہے۔انہوں نے کہا کہ اب وارانسی ویکسی نیشن کے لئے اسی رفتار سے کام کررہا ہے۔وارانسی میں 20 ہزار سے زیادہ ہیلتھ پروفیشنلز کو ویکسین دی جائے گی۔ اس کے لئے 15 ویکسی نیشن سینٹر قائم کئے گئے ہیں۔ وزیراعظم نے انتظامات کے لئے اترپردیش کے وزیراعلی اور ان کے ساتھیوں کی بھی تعریف کی۔
انہوں نے کہا کہ آج کی بات چیت کا مقصد انتظامات اور ویکسی نیشن مہم سے متعلق اگر کوئی مسئلہ ہے تو اس کے بارے میں پوچھ گچھ کرنا ہے۔ انہوں نے یہ امید ظاہر کی کہ وارانسی سے ملنے والے فیڈ بیک سے دیگر مقامات کی صورتحال کو سمجھنے میں بھی مدد ملے گی ۔
وزیراعظم نے میٹرن، اے این ایم ورکرز، ڈاکٹروں اور لیب ٹیکنی شیئنوں سے بات چیت کی۔ وزیراعظم نے ان کے تئیں کے ملک کی ممنونیت کا اظہار کیا۔ وزیراعظم نے سنتوں جیسی خود سپردگی کے لئے سائنس دانوں کی بھی تعریف کی۔ وزیراعظم نے بتایا کہ ملک سووچھتا ابھیان کے تحت کئے گئے اقدامات کی وجہ سے عالمی وبا کا سامنا کرنے کے لئے بہتر طریقے سے تیار تھا۔ اس ابھیان میں صفائی ستھرائی کا ایک کلچر پیدا کیا ہے۔ وزیراعظم نے عالمی وبا اور ٹیکہ کاری کے بارے میں مستندترسیل کے لئے کورونا واریئرس کی تعریف کی۔
۔۔۔۔۔۔۔۔۔۔۔
ش ح۔ا گ۔ن ا۔
U-717
(
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک67.72 کروڑ ٹیکے لگائے جاچکے ہیں
گذشتہ 24 گھنٹوں میں 42,618 نئے معاملے سامنے آئے ہیں
زیر علاج مریضوں کی شرح مجموعی معاملوں کا 1.23 فیصد ہے
بھارت میں زیر علاج مریضوں کی تعداد فی الحال4,05,681 ہے
فی الحال شفایابی کی شرح97.43 فیصد ہے
گذشتہ 24 گھنٹوں کے دوران36,385مریض شفا یاب ہوئے ہیں،جس سے شفایایاب ہونے والے مریضوں کی تعداد بڑھ کر3,21,00,001 ہوگئی ہے
متاثرہ مریضوں کی ہفتہ واری شرح ہے جو گذشتہ71 دنوں سے 3 فیصد سےکم ہے
متاثرہ مریضوں کی یومیہ شرح  ہے
مجموعی طور پر اب تک 52.82کروڑ ٹیسٹ کئے جاچکے ہیں
محنت اور روزگار کی وزارت
ای پی ایف او جون2021 میں کل 12.83 لاکھ صارفین کوجوڑا
کل صارفین کے اضافہ کا فائدہ تقریباً 48 فی صد حصہ 18-25 سال کے عمر زمرے کا ہے
نئی دہلی،20اگست 2021/ ای پی ایف او  کا 20 اگست 2021 کو جاری عارضی پے رول ڈیٹا ، اس بات پر روشنی ڈالتا ہے کہ جون2021 کے مہینے کے دوران کل 12.83 لاکھ صارفین کا اضافہ ہوا ہے۔ پے رول ڈیٹا سے متعلق ، کووڈ-19 ووبا کے اثرات جون 2021 کے دوران کم ہوگئے جس سے اپریل اور مئی 2021 کے مقابلے میں کھاتہ ہولڈز کی تعداد میں زبردست اضافہ ہوا۔ ماہانہ تجزیے سے پتہ چلتا ہے کہ جون،2021 کے دوران کل صارفین کی تعداد میں مئی 2021مہینے کے مقابلے میں 5.09 لاکھ صارفین کا اضافی اضافہ ہوا ہے۔
مہینے کے دوران جوڑے گئے کل 12.83 لاکھ صارفین میں سے تقریباً8.11 لاکھ رکن پہلی مرتبہ امپلائز پرووڈنٹ فنڈز اسکیم کے سماجی تحفظ کوریج کے تحت شامل ہوئے ہیں۔ مہینے کے دوران ، تقریباً 4.73 لاکھ اصل صارفین ای پی ایف او سے باہر نکل گئے۔ ای پی ایف او کے ذریعہ کوور کئے گئے اندر نوکری بدل کر پھر سے تنظیم نے شامل ہوگئے۔ پتہ چلتا ہے کہ زیادہ تر صارفین نے اپنے پی ایف کاؤنٹ کی آخری نکاسی کے لئے درخواست دینے کے بجائے پچھلی نوکری سے موجودہ پی ایف کھاتے میں پیسے کی منتقلی کا استعمال کرکے ای پی ایف او کے ساتھ اپنی رکنیت جاری رکھنے کا متبادل چنا۔
پے رول ڈیٹا کی عمر وار مقابلے کے سلسلہ میں 18-25 سال کی عمر زمرے کے صارفین نے تقریباً 6.15 لاکھ اضافی تعداد کے ساتھ سب سےزیادہ اصل نامزدگی درج کی ہے۔ جو کہ جون ، 2021 مہینے کے دوران کل اضافے کا 47.89 فی صد حصہ ہے۔ اس کی تعمیل کرتے ہوئے 29-35 سال عمر زمرے کے تقریباً 2.55 لاکھ کل اضافی صارف ادارے میں شامل ہوئے ہیں۔ عمر وار پے رول ڈیٹا اشارہ کرتا ہے کہ پہلی مرتبہ نوکری چاہنے والے بڑی تعداد میں منظم شعبے کے ورک فورس میں شامل ہورہے ہیں۔
صنفی بنیاد پر تجزیے سے پتہ چلتا ہے کہ مہینے کے دوران اصل خاتون صارفین کا اضافہ 2.56 لاکھ رہا ، جو مئی 2021 کے دوران جوڑے گئے کل خاتون صارفین کےمقابلے میں تقریباً 0.79 لاکھ زیادہ ہے۔
پے رول کی ریاست وار مقابلے سے پتہ چلتا ہے کہ مہاراشٹر ، ہریانہ ، تمل ناڈو اور کرناٹک ریاستیں مہینے کے دوران تقریباً 7.78 لاکھ گاہکوں کو جوڑنے کے ساتھ پے رول اضافہ میں سب سے آگے ہیں۔ یہ تمام عمر گروپوں میں کل پیرول اضافہ کا تقریباً 60.61 فی صد ہے۔
صنعت وار پے رول ڈیٹا اشارہ کرتاہے کہ ’ماہرین خدمات ‘ زمرے (جن شکتی ایجنسیاں ، نجی حفاظتی ایجنسیوں اور چھوٹے ٹھیکیداروں وغیرہ سےمل کر مہینے کے دوران کل صارفین کی تعداد میں اضافہ کا 41.84 فی صد ہے۔ ا س کے علاوہ تجارتی –کامرس اداروں ، انجینئرنگ مصنوعات ، عمارت اور تعمیر، کپڑا ، ملبوسات ، مینوفیکچرنگ، اسپتالوں اور فنڈنگ اداروں جیسی صنعتوں میں کل رکنیت میں اضافہ کا رجحان دیکھا گیا ہے۔
پے رول ڈیٹا عارضی ہےکیونکہ ڈیٹا تشکیل ایک مسلسل مشق ہے اور ملازمین ریکارڈ کی اپڈیشن کا ایک مسلسل عمل ہے۔ پچھلاڈیٹا اس لئے ہر مہینے اپ ڈیٹ کیا جاتاہے ۔ مئی 2018 سے ای پی ایف او ستمبر 2017 کی مدت کو شامل کرتے ہوئے پے رول ڈیٹا جاری کررہا ہے۔
ای پی ایف او ارکان کو انکی سبکدوشی پر پرووڈینٹ فنڈ ، پنشن فائدے اور ارکان کی اچانک موت کے معاملے میں ان کے خاندانوں کو خاندانی پینشن اور بیمہ فائدے مہیا کرتا ہے۔ ای پی ایف او ملک کی اہم تنظیم ہے جو ای پی ایف اور ایم پی ایکٹ 1952 کے قانون کے تحت شامل منظم/نیم منظم شعبے کے کارکنان کو سماجی تحفظ فائدہ مہیا کرنے کے لئے ذمہ دار ہے۔
ش ح۔ ش ت۔ج
Uno-8111
(Visitor Counter : 136
سائنس اور ٹیکنالوجی کی وزارت
پیچس کی نئی دوا جلد تیار ہو جائے گی
نئی دہلی، 14 جون 2020 / عالمی صحت تنظیم ڈبلیو ایچ او کے مطابق اینٹامیباہسٹولیٹیکا ، انسانوں کی جراثیم کی وجہ سے ہسٹولیٹیکا انسانوں کی اموات کی تیسری سب سے بڑی وجہ ہے۔ اس کی وجہ سے لوگوں کو پیچس ہو جاتی ہے۔ یہ بیماری ترقی پذیر ملکوں میں بہت زیادہ پھیلی ہوئی ہے۔ جواہر لعل نہرو یونیورسٹی ، کے محققین کی ایک ٹیم نے اس پروٹوزوا کی روک تھام کے لیے نئی مولیکیول دوا تیار کی ہے، جس کی وجہ سے پیچس کی بیماری لاحق ہوتی ہے۔
یہ پروٹوزوا بہت باریک ہوتا ہے ۔ اتنا باریک ہوتا ہے کہ آنکھ سے یہ دکھائی بھی نہیں دیتا اور یہ انتہائی درجے کی آکسیجن میں خود کو زندہ نہیں رکھ پاتا۔ البتہ انفیکشن کے دوران اسے انسانی جسم کے اندر کافی زیادہ آکسیجن کا سامنا کرنا پڑتا ہے۔
اینٹامبیا دو اہم انزائمس تیار کرتی ہے جو سسٹین تیار کرنے کے لیے ہوتے ہیں۔ جے این یو کے محققین نے ان دونوں اہم انزائمس کے مولیکیول کے ڈھانچوں کی وضاحت کی ہے۔ جے این یو کے اسکول آف لائف سائنسیز کی سرکردہ محقق پروفیسر سمدرلا گوری ناتھ نے انڈیا سائنس وائر کے ساتھ بات کرتے ہوئے کہا "ہم نے ان میں سے ایک انزائم ، او – ایسٹیل ایل – سیرین سیلف ہائی ڈریلیس  کی امکانی بقا کی کامیاب اسکریننگ کی ہے۔ ان میں سے کچھ جگہوں پر اس حیاطیت کی پرورش کو روکا جا سکتا ہے۔ "
ڈاکٹر گوری ناتھ نے کہا "ای – ہسٹولیٹیکا کے بقا کے لیے سسٹین بائی سنتھیسس لازمی ہے اور یہ اسی طرح کے پروٹوزوا جراثیم ہو سکتے ہیں۔ انہیں ان کے رہنے کی جگہوں پر نشانہ بنا یا جا سکتا ہے جو ہم نے کامیابی کے ساتھ کر دکھایا ہے۔ " تشخیص شدہ مولیکیول کو درگ لیکیولز کو تیار کرنے میں کام میں لایا جا سکتا ہے۔ "
محققین کی ٹیم میں سدھاکر دھاراوت ، رام چندرن وجیئن، خوشبو کماری، اور پریا تومر شامل تھیں۔ اس مطالعے کو یوروپین جرنل آف میڈیسینل کیمسٹری میں شائع کیا گیا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3272
(Visitor Counter : 186
سائنس اور ٹیکنالوجی کی وزارت
انڈین سائنس کانگریس میں خلائی سائنس اور ٹکنالوجی پر مجلس مذاکرہ
عام آدمی کے لئے ٹکنالوجی کی ترقی اسرو کی ترجیح ہے
ہندوستانی خلائی تحقیق کا ادارہ  نے کامیابی سے متعدد ناممکنہ خلائی مہم اور پروجیکٹوں پر کام کئے ہیں۔ موسم کی پیش گوئی سے متعلق ڈی ٹی ایچ سروس سیٹلائٹ ٹکنالوجی کی وجہ سے ممکن ہوپائی ہے۔اس مجلس مذاکرہ میں متعدد سائنسدانوں نےشرکت کی اور اپنے خیالات کا اظہار کیا۔سائنسدانوں نے کہا کہ اسرو کی مہم اور پروجیکٹوں کا مقصد ٹکنالوجی کی ترقی میں آگے بڑھناہے تاکہ عام لوگوں کو زیادہ سے زیادہ فائدہ پہنچایا جاسکے۔
راشٹرسنت ٹکدوجی مہارا ج ناگپور یونیورسٹی مہاتما جیوتی با پھولے کیمپس میں 4 جنوری کو انڈین سائنس کانگریس کے دوسرے دن خلائی سائنس اور ٹکنالوجی سے متعلق مجلس مذاکرہ کا انعقاد کیا گیا۔ اسرو کے سکریٹری ایس سومناتھ ،احمدآباد میں جسمانی تحقیق کی لیباریٹری کے ڈائریکٹ پروفیسر انل بھاردواج ، اسرو کے سائنسی سکریٹری ڈاکٹر شانتنو بھٹاواڈیکر ، ٹکنالوجی کی ترقی کے ڈائریکٹر ڈاکٹر وکٹر جوزف ٹی اور معاون سائنسداں ڈاکٹر ڈی کے سنگھ، ہیومن فیس فلائٹ کےڈپٹی ڈائریکٹر ڈاکٹر ڈی کے سنگھ اور جدید ٹکنالوجی کے شعبے کے خلائی ایپلی کیشن سینٹر ، احمد آباد نے سمپوزیم میں شرکت کی ۔
اس مجلس مذاکرہ سے خطاب کرتے ہوئے ایس سومناتھ نے کہا کہ ہر گزرتے دن کے ساتھ خلائی ٹکنالوجی تبدیل ہورہی ہے ۔کووڈ -19 کی وجہ سے دنیا نے ٹکنالوجی ترقی میں رکاوٹو ں کا سامنا کیا لیکن اب 100سے زیادہ خلائی مہمات شروع کی گئی ہیں ۔ اس مدت کے دوران خلائی ٹکنالوجی سے متعلق 100سے زیادہ اسٹارٹ اپ ملک میں تیار ہوئے ہیں۔ انہوں نے کہا کہ اسرو کا مقصد ٹکنالوجی کا استعمال کرکے عام لوگوں کی زندگی کو آسان بناکر ملک کی ترقی میں تعاون کرنا ہے۔
پروفیسر انل بھاردواج نے کہا کہ رواں سال منگلیان -3 اور آدتیہ ایل -1 مہمات کی شروعات ہوگی۔ سابقہ منگلیان پہل کی دنیا میں زبردست ہذیرائی ملی ۔دنیا نے اس پہل کو نوٹس میں لیا ۔ قومی جغرافیائی اور دیگر عالمی سطح کے نامور سائنسی رسالوں نے اس پہل کو نوٹس میں لیتے ہوئے اس پر خبریں شائع کیں ۔
ڈاکٹر شانتنو بھاٹوڈیکر نے آج تک اسرو کے سفر پر روشنی ڈالی ۔ انہو ں نے کہا کہ ہندوستانی خلائی پروگرام اسرو کی تشکیل کے بعد سے ایک اہم تبدیلی سے گزرا ہے۔ انہوں نے اپنے تعارفی کلمات آریہ بھٹ سے ری سیٹ تک خلائی مہمات کے سفر کو اجاگر کیا۔ انہوں نے کہا کہ اسرو نے ٹکنالوجی کی ترقی پر ٹھوس اقدامات کئے ہیں،جس سے زراعت اور اس سے وابستہ کاروبار کو زیادہ فائدہ ملا ہے ۔ ہندوستان میں 750 کلومیٹر ساحلی پٹی ہے اور تقریباََ 70 لاکھ لوگ ماہی گیری پر منحصر ہیں ۔ہم نے مچھلی پکڑنے میں آسانی پیداکرنے کے لئے ٹکنالوجی تیار کی ہے۔ ہندوستانی محکمہ موسمیات کے ساتھ مل کرآندھی اور طوفان کے بارے میں پیش گوئی کی ٹکنالوجی پر کام کیا ہے، جو اسی کا حصہ ہے۔انہوں نے مزید کہا کہ اب سیٹلائٹ کی مدد سے قدرتی آفات کے بارے میں پہلے ہی سے پیش گوئی کی جاسکتی ہے۔
ڈاکٹر وکٹر جوزف ٹی نے کہا کہ اسرو نے اب تک 208 خلائی مہمات شروع کی ہیں ۔ 25-2024 میں گگنیان کی شروعات کی جائے گی۔ انہو ں نے مزید بتایا کہ زراعت ، انسانی وسائل کی ترقی اور ٹکنالوجی پرتحقیق کی جارہی ہے ۔
ڈاکٹرڈی کے سنگھ نے کہا کہ وائرلیس ٹکنالوجی کے استعمال میں کئی گنا اضافہ ہوا ہے اور یہ سب خلا میں سیٹلائٹ کی وجہ سے ممکن ہوسکا ہے ۔ ٹکنالوجی کے بہت سارے فوائد ہیں ۔ وائر لیس ٹکنالوجی دیہی علاقوں میں سہولیات فراہم کرنے میں معاون ثابت ہوسکتی ہے ۔ آج ڈی ٹی ایچ ہر گھر تک پہنچ چکی ہے اور یہ سب سیٹلائٹ ٹکنالوجی کی وجہ سے ممکن ہوپایا ہے۔
قانون اور انصاف کی وزارت
معذوروں کیلئے قانونی امداد
حکومت نے معذور افراد سمیت عام آدمی کو کفایتی، معیاری اور تیزی سے انصاف دلانے کیلئے کئی اقدامات کئے ہیں۔ قانونی خدمات اتھارٹی  ایکٹ 1987 سماج کے کمزور طبقات جن میں ایکٹ کی دفعہ 12 کے تحت آنے والے مستفیدین بھی شامل ہیں،مفت اور مناسب قانونی خدمات فراہم کرتا ہے تاکہ اس بات کو یقینی بنایا جاسکے کہ معاشی یا دیگر معذوری کی وجہ سے کسی بھی شہری کو انصاف حاصل کرنے کے مواقع سے محروم نہیں رکھا جاسکے اور اس سلسلے میں لوک عدالت منعقد کرتا ہے تاکہ اس بات کو یقینی بنایا جاسکے کہ قانونی نظام کاعمل یکساں مواقع کی بنیاد پر انصاف کو فروغ دے۔ اس مقصد کے لئے تعلقہ عدالت کی سطح سے سپریم کورٹ تک قانونی خدمات کے ادارے قائم کیے گئے ہیں۔ مزید برآں انصاف تک یکساں رسائی کو یقینی بنانے کیلئے قومی لیگل سروسز اتھارٹی  نے اینڈرائڈ اور آئی او ایس ورژن پر لیگل سروسز موبائل ایپ بھی شروع کیا ہے تاکہ معذور افراد سمیت عام شہریوں کو قانونی امداد تک آسان رسائی کو ممکن بنایاجاسکے۔
بھارت ایشیا اور بحرالکاہل میں معذور افراد  کے لئے ‘‘میک دی رائٹ ریئل’’ کے لئے انچیون اسٹریٹجی کا ایک حصہ ہے۔ اس نے 10 اہداف طے کیے ہیں جیسے غریبی میں کمی، کام اور روزگار کے امکانات کو بڑھانا، سیاسی عمل اور فیصلہ سازی میں شراکت داری کو فروغ دینا، رکاوٹ سے پاک ماحول پیداکرنا، سماجی تحفظ کو مضبوط کرنا، جلد کارروائی کو فروغ دینا اور معذور بچوں کی تعلیم، صنفی مساوات اور خواتین کی اختیار دہی کو یقینی بنانا، معذوری سمیت آفات کے خطرے میں کمی اور بندوبست کوفروغ دینا، معذوری سے متعلق اعداد وشمار کی معتبریت اور تقابل پذیری کو بہتر بنانا، یو این سی آر پی ڈی کی تصدیق اور نفاذ کو تیز کرنا اور قومی قوانین کو ہم آہنگ بنانا اور سب ریجنل، علاقائی اور بین علاقائی تعاون کو فروغ دینا۔
مزید برآں حکومت نے معذور افراد کے حقوق سے متعلق ایکٹ  2016 بھی بنایا ہے جس کانفاذ 19 اپریل 2017 سے شروع ہوگیا۔ یہ ایکٹ دیگر چیزوں کے ساتھ ساتھ سرکاری ملازمتوں میں پی ڈبلیو ڈی کے لئے ریزرویشن فراہم کرتا ہے ، ان کے لئے قابل رسائی فیچر قائم کرتا ہے، معذوری سےمتعلق مرکزی اور ریاستی مشاورتی بورڈ کے ذریعے فیصلہ سازی کے عمل میں پی ڈبلیو ڈیز کی شراکت داری ، شمولیاتی تعلیم وغیرہ فراہم کرتا ہے۔ مذکورہ ایکٹ کی دفعہ 12 خاص طور سے انصاف تک رسائی کو یقینی بناتا ہے جو دیگر چیزوں کے ساتھ ساتھ حکومت کوگواہیاں درج کرنے، معذور افراد کے ذریعے اپنی زبان میں دی گئی دلیل یارائے اور رابطے کے ذرائع کا حق فراہم کرتا ہے۔
اپریل 2018 سے جنوری 2022 کے دوران لیگل سروسز اتھارٹی ایکٹ 1987 کے تحت 29050 معذور افراد کو قانونی خدمات فراہم کی گئی ہیں۔
یہ معلومات آج راجیہ سبھا میں قانون اور انصاف کے مرکزی وزیر جناب کرن رججیو نے ایک تحریری جواب میں فراہم کی۔
۔۔۔۔۔۔۔۔۔۔۔
ش ح۔ ف ا۔ ع ن۔
U-4013
(Visitor Counter : 89
نیتی آیوگ
اے آئی ایم نے آسٹریلیاکے کامن ویلتھ سائنٹفک اینڈ انڈسٹریل ریسرچ آرگنائزیشن  کے ساتھ مل کر آسٹریلیا سرکلراکونامی ہیکاتھن  لانچ کیا
نئی دہلی ،26؍ اکتوبر:اے آئی ایم  ، سی ایس آئی آراوکے ساتھ مل کے سرکلر معیشت پردوروزہ بھارت ۔ آسٹریلیا سرکلر اکونامی ہیکاتھن  منعقد کرنے جارہاہے ۔ ہیکاتھن کا انعققاد 7اور8دسمبر ، کو کیاجائے گا۔
آئی –اے سی ای کا خیال اس سال 4جو ن کو بھارت اورآسٹریلیاکے وزرائے اعظم کی بات چیت کے دوران آیا۔ جب دونوں لیڈروں نے بھارت اور آسٹریلیامیں سرکلر اکونامی کو فروغ دینے کے لئے اختراعات کی ضرورت بتائی ۔
آئی –اے سی آئی کے تحت دونوں ملکوں کے اسٹارٹ اپ اور ایم ایس ایم ای اورہونہارطلباء کے ذریعہ نئی تکنیکی تدابیرکے فروغ اور ان کی نشاندہی پرتوجہ مرکوز کی جائے گی ۔
مجوزہ دوروزہ ہیکاتھن کے چاراہم مندرجہ ذیل موضوعات ہوں گے ۔
- پیکیجنگ کچرے میں کمی لانے کے لئے کم وسائل سے پیکیجنگ کے شعبے میں اختراعات
- کھانے کی بربادی کم کرنے کے لئے فوڈ سپلائی چین کے شعبے میں اختراعات
- پلاسٹک کچرے کو کم کرنے کےلئے مواقع کی تخلیق
- اہم توانائی معدنیات اور ای۔ کچرے کی ری سائکلنگ
شارٹ لست کئے گئے طلباء اور اسٹارٹ اپ /ایم ایس ایم ای کو ہیکاتھن نے حصہ لینے کے لئے مدعوکیاجائے گااورسبھی چارموضوعات میں سے موضوع کے لئے دونوں ملکوں سے ایک ایک طالب علم اور ایک اسٹارٹ اپ /ایم ایس ایم ایس 11دسمبر کو تقسیم انعامات تقریب میں فاتح قراردیاجائے گا۔
اس ہیکاتھن کا آغاز کرتے ہوئے اے آئی ایم کے مشن ڈائرکٹراور نیتی آیوگ میں ایڈیشنل سکریٹری آررمنن نے کہاکہ ہم یہ دیکھنے کی کوشش کررہے ہیں کہ سرکلر اکونامی کے چیلنجوں کو کیسے درست کیاجاسکتاہے ، جس سے نہ صرف کچرے کے نمٹارے کا مستقل حل نکلے گا بلکہ اس سے کچرے کے دوبارہ استعمال کے طورطریقے بھی سامنے آئیں گے ۔
سی ایس آئی آراوکے سطح اور آبی محکمے کے لینڈ اینڈ واٹرکے سربراہ ڈاکٹرپال برٹیج نے کہاکہ بھارت اورآسٹریلیاکے درمیان تعمیری اور مضبوط دوفریقی شراکت داری ایک دہائی سے جاری ہے اور مختلف شعبوں میں ہمارے آپسی تعاون کے اہم نتائج سامنے آئے ہیں ۔ انھو ں نے ذکرکیاکہ بھارت اورآسٹریلیاساتھ آکر تحقیق وترقی کی کوششیں تیزکرسکتے ہیں جس سے انسانی تاریخ کے بے حد چیلنجنگ وقت میں اورزیادہ حاصل کیاجاسکتاہے ۔
سی ایس آئی آراو کے سطح اور آبی محکمے میں سینیئر سائنسداں ڈاکٹرہینزسینڈل نے کہاکہ سرکلر معیشت کا ماڈل بڑے پیمانے پرروزگارکے مواقع پیداکرنے اور اعلیٰ اقتصادی ترقی کی شرح حاصل کرنے میں دوررس نتائج والا ہوگا۔ اس سے لاگت میں کمی ، اختراعات میں اضافہ اورقابل ذکرماحولیاتی فوائد بھی حاصل کئے جاسکیں گے ۔
اس موقع پر موجود نیتی آیوگ کے نائب صدرڈاکٹرراجیو کمارنے کہاکہ یہ کم وسائل کے ہماری معیشت کو بہترکرنے اور ماحول کے موافق اقتصادی ترقی کو یقینی بنانے کی سمت میں ایک اہم پہل ہے ۔ نیتی آیوگ کے سی ای او امیتابھ کانت نے آسٹریلیا کی تحقیق وترقی کے ساتھ بھارت کے کفایتی اور وسیع سطح کی اختراعات شعبے کی شراکت داری کی اہمیت کو اجاگرکرتے ہوئے کہاکہ یہ وقت کی مانگ ہے کہ ہم دیرپا نئے طورطریقوں کو اپنائیں اور سرکلر معیشت کی طرف آگے بڑھیں ۔
کامیاب بھارتی طلباء کو دولاکھ اور اختراعاتی /ایم ایس ایم ای ٹیموں کو 5لاکھ کا نقد انعام دیاجائے گا۔ ساتھ ہی ہیکاتھن کے اختتام کے بعد اس سلسلے میں کام کرنے کے مواقع بھی ملیں گے ۔ آسٹریلیاکے کامیاب طلبا کو 3500آسٹریلیائی ڈالراور ایس ایم ای نیز اختراعاتی ٹیموں کو 9500آسٹریلیائی ڈالربطورانعام دیئے جائیں گے ۔
ہیکاتھن میں حصہ لینے کے لئے درخواست جمع کرانے کی آخری تاریخ 10نومبر ، 2020ہے ۔ خواہشمند افراد اورادارے درخواست دینے کے لئے اس لنک پرکلک کرسکتے ہیں : http://aimapp2.aim.gov.in/iace/.